તખ્તાના પાછળના ભાગે બૅક પ્રોજેક્શનથી શીશ મહલનો આલિશાન વ્યુ દેખાય છે, આગળ ચાલીસ, રિપીટ, ચાલીસ ડાન્સરો જરા સરખી ચૂક વિના પર્ફેક્ટ અલાઇનમેન્ટમાં નાચી રહી છે, ઉપર લટકતી ઝુમ્મરનુમા તક્તીઓ પર અનેક બાજુએથી લાઇટો આપાત થઈ રહી છે, જેનું રિફ્લેક્શન સ્ટેજ પર અને આખાં ઑડિયન્સ પર પડી રહ્યું છે, ગ્રેટ સાઉન્ડ સિસ્ટમ પર ‘જબ પ્યાર કિયા તો ડરના ક્યા ગવાઈ રહ્યું છે’… અને તમે આંખો-મોં પહોળાં કરીને ઓલમોસ્ટ હિપ્નોટાઇઝ્ડ અવસ્થામાં જોઈ રહ્યા છો… મારી સામે આ જે કંઈ ભજવાઈ રહ્યું છે એ સાચું છે? હું ફિલ્મ જોઈ રહ્યો છું કે પછી ટાઇમ ટ્રાવેલ કરીને કે. આસિફના ઑરિજિનલ ‘મુઘલ-એ-આઝમ’ના સેટ પર પહોંચી ગયો છું?